**Rámcová kúpna zmluva č.: [●]/2024**

uzatvorená podľa § 409 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“) medzi zmluvnými stranami:

|  |  |
| --- | --- |
| **Kupujúci:** | |
| obchodné meno: | **Odvoz a likvidácia odpadu a.s. v skratke: OLO a.s.** |
| sídlo: | Ivanská cesta 22, 821 04 Bratislava, Slovenská republika |
| IČO: | 00 681 300 |
| DIČ: | 2020318256 |
| IČ DPH: | SK2020318256 |
| IBAN: | SK37 7500 000 000 2533 2773 |
| SWIFT / BIC: | CEKOSKBX |
| zápis: | Obchodný register Mestského súdu Bratislava III, oddiel: Sa, vložka č. 482/B |
| kontaktná osoba: | Ing. Anna Rothbergová |
| tel.: | +421/918 110 504 |
| e-mail: |  |

a

|  |  |
| --- | --- |
| **Predávajúci:** | |
| obchodné meno: |  |
| sídlo: |  |
| IČO: |  |
| DIČ: |  |
| IČ DPH: |  |
| IBAN: |  |
| SWIFT / BIC: |  |
| zápis: |  |
| kontaktná osoba: |  |
| tel.: |  |
| e-mail: |  |

(Kupujúci a predávajúci spolu ďalej len „**zmluvné strany**“ a každý z nich samostatne len „**zmluvná strana**“)

(ďalej len „**zmluva**“)

**I. Predmet zmluvy**

1. Predmetom tejto zmluvy je dodanie tovaru podľa špecifikácie:

|  |  |  |  |
| --- | --- | --- | --- |
| **špecifikácia tovaru:** | | | |
| Zmluvné strany sa dohodli na uzatvorení tejto zmluvy v rozsahu a za podmienok ďalej uvedených. Predávajúci bol vybraný ako úspešný uchádzač  v predmete zákazky ***„Mleté biele (nehasené) vápno - CaO“*** realizovanej prostredníctvom informačného systému JOSEPHINE.  Podrobná špecifikácia tovaru je uvedená v prílohe č. 1 - Technická špecifikácia k tejto zmluve (ďalej len „**príloha č. 1**“), ktorá je neoddeliteľnou časťou tejto zmluvy. | | | |
| **dodacia lehota:** | Lehota dodania tovaru je spravidla štyridsaťosem (48) hodín odo dňa telefonicky oznámenej objednávky.  V prípade, ak to vyplynie z prevádzkových potrieb kupujúceho, predávajúci sa zaväzuje dodať kupujúcemu tovar v lehote dvadsaťštyri (24) hodín odo dňa telefonicky oznámenej objednávky. | | |
| **miesto dodania:** | Zariadenie na energetické využitie odpadu, Vlčie hrdlo 72, 821 07 Bratislava | | |
| **zmluvná cena:** | Uvedená v prílohe č. 2 Cena | **cena je:** | pevná  ; maximálna podľa rozpočtu |

1. Neoddeliteľnou súčasťou tejto zmluvy sú **Všeobecné obchodné podmienky** kupujúceho (ďalej len „**VOP**“) zverejnené na webovom sídle kupujúceho https://www.olo.sk/vseobecne-obchodne-podmienky/, s ktorými sú zmluvné strany oboznámené a akceptujú ich v plnom rozsahu. Ustanovenia tejto zmluvy vrátane jej príloh majú prednosť pred VOP.

|  |  |
| --- | --- |
| **osobitné zmluvné podmienky sa:** | neuplatňujú  ; uplatňujú |
| **text osobitných zmluvných podmienok (ak sa uplatňujú):** | |
| 1. Súčasťou dodaného tovaru je aktuálna karta bezpečnostných údajov (ďalej len „**KBÚ**“) vypracovaná v súlade nariadením Komisie (EÚ), č. 453/2010 z 20. mája 2010, ktorým sa mení a dopĺňa nariadenie Európskeho parlamentu a Rady (ES) č. 1907/2006 o registrácií, hodnotení, autorizácií a obmedzovaní chemikálií (REACH) (ďalej len „**REACH**“) v slovenskom alebo českom jazyku. KBÚ bude obsahovať registračné číslo, ak výrobcovi/dovozcovi chemických látok alebo chemickej zmesi vznikla z legislatívy REACH povinnosť registrácie v Európskej chemickej agentúre. 2. Ak v objednávke alebo individuálnej zmluve nie je uvedené inak, podmienky týkajúce sa dodania tovaru sa riadia medzinárodnými pravidlami pre výklad dodacích položiek INCOTERMS ® 2020 DDP alebo DPU do miesta dodania podľa tejto zmluvy. Predávajúci zabezpečuje dovoz tovaru na miesto dodania podľa tejto zmluvy na svoje náklady a znáša akékoľvek riziko spojené s prepravou, vrátane odbavenia tovaru pre dovoz (colné konanie, úhradu cla a daní či ďalších poplatkov). 3. Predávajúci sa zaväzuje zabezpečiť prepravu a dovoz tovaru spôsobom, aby v súvislosti s plnením tejto zmluvy nedochádzalo k znečisteniu životného prostredia. 4. Zmluvné strany sa dohodli, že osobitné ustanovenia o objednávkach podľa čl. XI. VOP platia v primeranom rozsahu, pričom kupujúci je oprávnený objednať tovar aj telefonicky s určením termínu dodania, množstva a odberného miesta. V prípade telefonickej objednávky je kupujúci povinný zaslať predávajúcemu písomne e-mailom objednávku do jedného (1) pracovného dňa od vykonania telefonickej objednávky a predávajúci je povinný na základe tejto objednávky vystaviť faktúru. 5. Predávajúci je povinný dodržať presne objednané množstvo tovaru podľa príslušnej objednávky/individuálnej zmluvy. 6. Predávajúci je povinný zabezpečiť stály telefonický kontakt na technického zamestnanca zodpovedného za realizáciu plnenia tejto zmluvy. 7. Predávajúci vyhlasuje, že dodávaný tovar spĺňa požadovanú kvalitu podľa tejto zmluvy, je v súlade s požiadavkami podľa verejného obstarávania, ktorého výsledkom je uzatvorenie tejto zmluvy a  príslušnými platnými európskymi normami (EN) a všeobecne záväznými právnymi predpismi. 8. Predávajúci sa zaväzuje, že tovar bude dodaný spolu s: 9. nákladným listom alebo dodacím listom, 10. vážnym listom. 11. Kupujúci si vyhradzuje právo uzatvoriť s predávajúcim dodatok k zmluve za nasledovných podmienok: 12. v prípade neplánovaného zvýšeného dopytu zo strany kupujúceho je možné uzatvoriť dodatok, ak by bol vyčerpaný finančný limit podľa bodu 2.1 zmluvy, pričom neuplynula doba platnosti tejto zmluvy, 13. predmetom úpravy nebude zmena jednotkových cien dohodnutých v zmluve, 14. predmetom dodatku bude zvýšenie finančného limitu zmluvy podľa bodu 2.1 zmluvy maximálne do výšky finančného limitu pre nadlimitné zákazky obstarávateľa v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon o verejnom obstarávaní**“), 15. dodatok bude odsúhlasený obidvomi zmluvnými stranami.   Zmluvné strany sa dohodli, že uzatvorený dodatok podľa bodu 9 týchto osobitných zmluvných podmienok sa považuje za zmenu zmluvy v súlade s § 18 ods. 1 písm. a) Zákona o verejnom obstarávaní.   1. Predávajúci je povinný mať uzatvorenú poistnú zmluvu podľa bodu 6.4 VOP s poisťovňou [●] na poistnú sumu minimálne vo výške 50 000 EUR *(slovom: päťdesiattisíc eur)*.Predávajúci je povinný predložiť kupujúcemu kedykoľvek počas platnosti tejto zmluvy, na požiadanie kupujúceho kópiu poistnej zmluvy do desiatich (10) dní odo dňa doručenia takejto žiadosti. Kópiu poistnej zmluvy je predávajúci povinný predložiť vždy s každou zmenou. 2. Zmluvné strany sa dohodli, že v cene za tovar je zahrnutá doprava tovaru na miesto plnenia, pričom pre vylúčenie akýchkoľvek pochybností predávajúci nie je oprávnený fakturovať kupujúcemu “naviac prepravu” v prípade nevyťaženej cisterny. | |

1. Táto zmluva sa považuje za odstávkovú zmluvu podľa bodu 6.7 VOP: **áno**  ; **nie**
2. Zmluvné strany sa dohodli, že táto zmluva je zmluvou rámcovou a ustanovenia tejto zmluvy nemožno vykladať ako povinnosť kupujúceho objednať si u predávajúceho tovar. Predpokladané množstvo tovaru uvedené v tejto zmluve nie je pre kupujúceho záväzné. Skutočne objednané množstvo tovaru počas trvania tejto zmluvy môže byť nižšie alebo vyššie ako predpokladané množstvo tovaru a kupujúci si vyhradzuje právo neobjednať tovar. Predmetom fakturácie bude len skutočne dodaný tovar.
3. Predávajúci podpisom tejto Zmluvy výslovne **súhlasí**  / **nesúhlasí**  s osobitnými ustanoveniami o zasielaní faktúry v elektronickej podobe v zmysle bodu 5.13 VOP.
4. Skratky a pojmy neuvedené v tejto zmluve majú význam, ako je uvedené vo VOP.

**II. Trvanie zmluvy**

1. Táto zmluva sa uzatvára na (12) mesiacov odo dňa účinnosti tejto zmluvy alebo do vyčerpania stanoveného finančného limitu v rozsahu [●] EUR (slovom: [●] eur) bez DPH podľa toho, ktorá skutočnosť nastane skôr.
2. Zmluva sa stáva platnou dňom jej podpisu oboma zmluvnými stranami a účinnou dňom nasledujúcim po dni jej zverejnenia v Centrálnom registri zmlúv v zmysle § 47a zákona č. 40/1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov, nie však skôr ako 27.07.2024.

**III. Záverečné ustanovenia**

* 1. Kupujúci ako prevádzkovateľ osobných údajov týmto informuje predávajúceho, že jeho osobné údaje, resp. osobné údaje jeho štatutárneho orgánu a jeho kontaktných osôb podľa tejto zmluvy ako dotknutých osôb, spracúva v rozsahu: titul, meno, priezvisko, funkcia, podpis, email, telefónne číslo, na účel uzatvorenia a plnenia tejto zmluvy. Osobné údaje kupujúci spracúva na základe oprávneného záujmu podľa čl. 6 ods. 1 písm. b) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a § 13 ods. 1 písm. b) zákona č. 18/2018 Z. z. o ochrane osobných údajov a o zmene a doplnení niektorých zákonov na riadnom a včasnom plnení tejto zmluvy. Osobné údaje môžu byť poskytnuté orgánom verejnej moci na základe osobitných predpisov; v iných prípadoch sa osobné údaje neposkytujú, ak osobitný zákon neustanoví inak alebo dotknutá osoba na to neudelí dobrovoľný súhlas. Osobné údaje budú spracúvané a uchovávané po dobu trvania zmluvného vzťahu a do uplynutia lehoty na uchovávanie dokumentov podľa Zákona o verejnom obstarávaní. Získané osobné údaje nepodliehajú profilovaniu ani automatizovanému rozhodovaniu. Kupujúci nezamýšľa prenos osobných údajov do tretej krajiny, ani do medzinárodnej organizácie. Dotknutá osoba má na základe písomnej žiadosti alebo osobne u kupujúceho právo:
     1. žiadať o prístup k svojim osobným údajom a o opravu, vymazanie alebo obmedzenie spracúvania svojich osobných údajov;
     2. namietať spracúvanie svojich osobných údajov;
     3. na prenosnosť osobných údajov;
     4. podať návrh na začatie konania na Úrade na ochranu osobných údajov Slovenskej republiky. Ďalšie informácie o spracúvaní osobných údajov je možné nájsť aj na webovom sídle kupujúceho (ďalej len „**Informácie o ochrane osobných údajov**“).
  2. Predávajúci podpisom zmluvy potvrdzuje že:

1. správnosť a pravdivosť osobných údajov, ktoré sa ho týkajú a sú uvedené v tejto zmluve;
2. mu boli poskytnuté Informácie o ochrane osobných údajov;
3. v rozsahu ustanovenom všeobecne záväznými právnymi predpismi informoval o podmienkach spracúvania osobných údajov iné osoby, ktorých osobné údaje poskytol kupujúcemu v súvislosti s uzatvorením tejto zmluvy (napr. kontaktné osoby, zamestnanci, zástupcovia, subdodávatelia).
   1. Neoddeliteľnou súčasťou zmluvy sú nasledovné prílohy:

|  |  |
| --- | --- |
| **Zoznam príloh:** | |
| 1. | Technická špecifikácia / zoznam |
| 2. | Cena |

* 1. Zmluvné strany vyhlasujú, že ich zmluvná voľnosť nebola žiadnym spôsobom obmedzená, že táto zmluva nebola uzavretá v tiesni za nápadne nevýhodných podmienok a ani v omyle. Zmluvné strany vyhlasujú, že sú plne spôsobilí k právnym úkonom, že text tejto zmluvy je určitým a zrozumiteľným vyjadrením ich vážnej a slobodnej vôle byť ňou viazaný, a že si zmluvu pred jej podpisom prečítali, tejto v celom rozsahu porozumeli a na znak súhlasu s jej obsahom k nej pripájajú svoje vlastnoručné podpisy.
  2. Predávajúci sa zaväzuje zabezpečiť počas plnenia tejto zmluvy dodržiavanie *„Zásady správania sa v areáli OLO“* zverejnené na webovom sídle kupujúceho <https://www.olo.sk/zasady-spravania-sa-v-areali-olo/>.
  3. Táto zmluva je vyhotovená v troch (3) rovnopisoch, z toho dva (2) rovnopisy pre kupujúceho a jeden (1) rovnopis pre predávajúceho.

|  |  |
| --- | --- |
| V ........................... dňa ............................ | V ........................... dňa ............................ |
| **Kupujúci:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Odvoz a likvidácia odpadu a.s. v skratke OLO a.s.**  [meno, priezvisko a funkcia] | **Predávajúci:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **[obchodné meno]**  [meno, priezvisko a funkcia] |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Odvoz a likvidácia odpadu a.s. v skratke OLO a.s.**  [meno, priezvisko a funkcia] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **[obchodné meno]**  [meno, priezvisko a funkcia] |